CELEX: 31982R1811
Language: el
Date: 1982-07-07 00:00:00
Title: Κανονισμός (EOK) αριθ. 1811/82 τής Επιτροπής τής 7ης Ιουλίου 1982 περί τροποποιήσεως, γιά τήν περίοδο 1982/83, τής τελευταίας ημερομηνίας καταθέσεως στήν Ιταλία τών δηλώσεων γιά τίς εκτάσεις πού έχουν σπαρθεί μέ ελαιούχο λίνο

Avis juridique important

|

31982R1811

Κανονισμός (EOK) αριθ. 1811/82 τής Επιτροπής τής 7ης Ιουλίου 1982 περί τροποποιήσεως, γιά τήν περίοδο 1982/83, τής τελευταίας ημερομηνίας καταθέσεως στήν Ιταλία τών δηλώσεων γιά τίς εκτάσεις πού έχουν σπαρθεί μέ ελαιούχο λίνο  

Επίσημη Εφημερίδα αριθ. L 201 της 08/07/1982 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 1811/82 ΤΗΣ ΕΠΙΤΡΟΠΗΣ  της 7ης Ιουλίου 1982  περί τροποποιήσεως, για την περίοδο 1982/83, της τελευταίας ημερομηνίας καταθέσεως στην Ιταλία των δηλώσεων για εκτάσεις που έχουν σπαρθεί με ελαιούχο λίνο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976 περί ειδικών μέτρων για τους λινοσπόρους (1), και ιδίως το άρθρο 2 παράγραφος 4,  Εκτιμώντας:  ότι το άρθρο 8 παράγραφος 1 του κανονισμού (ΕΟΚ) αριθ. 1799/76 της Επιτροπής της 22ας Ιουλίου 1976 (2), όπως τροποποιήθηκε από τον κανονισμό (ΕΟΚ) αριθ. 534/81 (3), προβλέπει ότι κάθε παραγωγός ελαιούχου λίνου ή κανάβεως υποβάλλει δήλωση των εκτάσεων που έχουν σπαρθεί, το αργότερο στις 15 Ιουνίου έτους· ότι, στην Ιταλία, διοικητικές δυσχέρειες δεν επέτρεψαν την τήρηση της ημερομηνίας αυτής για την περίοδο 1982/83· ότι, ως εκ τούτου, σ' αυτό το Κράτος μέλος πρέπει να παραταθεί για την εν λόγω περίοδο η προθεσμία που αναφέρεται ανωτέρω μέχρι τις 15 Ιουλίου 1982·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη εντός της προθεσμίας που ετέθη από πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από τις διατάξεις του άρθρου 8 παράγραφος 1 του κανονισμού (ΕΟΚ) αριθ. 1799/76, στην Ιταλία οι δηλώσεις των εκτάσεων που έχουν σπαρθεί με ελαιούχο λίνο για την περίοδο εμπορίας 1982/83 είναι δυνατόν να υποβληθούν το αργότερο στις 15 Ιουλίου 1982.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Ιουλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 67 της 15. 3. 1976, σ. 29.  (2) ΕΕ αριθ. L 201 της 27. 7. 1976, σ. 14.  (3) ΕΕ αριθ. L 54 της 28. 2. 1981, σ. 60.